Tom Dice (født Tom Eeckhout 25. november 1989 i Eeklo, Belgia) er en belgisk sanger og låtskriver, som kom på andreplass i den belgiske versjonen av X Factor i 2008. Dice representerte også Belgia i finalen i Eurovision Song Contest 2010 som fant sted 29. mai i Oslo. Han endte på sjetteplass, en av Belgias beste plasseringer noensinne i konkurransen og han var også den første belgiske deltakeren som kvalifisere seg til finalen siden innføringen av semifinaler.